
Wliat  dire  necessities  on  every  hand 

Our  art,  our  strength,  our  fortitude  require  ! 

Of  foes  intestine,  what  a  numerous  band 
Against  this  little  throb  of  life  conspire  ! 

Yet  Science  can  elude  the  fata!  ire 
A  while,  and  turn  aside  Deatlfs  levePd  dart  ; 

Sooth  the  sharp  pang,  allay  the  Fever’s  fire, 

And  brace  the  nerves  once  more,  and  cheer  the  heart, 
And  yet  a  few  soft  nights  and  balmy  days  impart. 

Beattie. 

DISSERTATIO  MEDICA 


INAUGURALIS 


DE 

SCARLATINA 

ET  EJUS  SEQUELA. 


Geokgio  Pearse  Auctore. 


JVtliii  proposui,  in  his  paginis,  de  Scarlatina  trac¬ 
tare,  morbo  contagioso  qui  epidemicus  fatalis  gras¬ 
satur,  et  aetatem  florentem,  cui  saepius  incidit,  ad 
mortem  praematuram  perducit. 

Merito  hoc  malum  medicorum  attentionem  oc¬ 
cupavit,  ex  quo  tempore  primum  in  Europa  ap¬ 
paruit,  anno  ut  fertur  mdciy,  quum  Ludovicus 
Mercatus,  Philippi  Hispaniae  Regis  medi¬ 
cus,  historiam  ejus  conscripsit.  Deinde  in  om¬ 
nes  Europae  terras  dispersum  est,  visumque  in 

Britannia  anno  mdclxxxviu  ibique  pestis  in¬ 
star  ssevivit.  Tum  cum  Rubeola  confundebatur : 
Doctor  Fotheugill  Cynanchen  Ulcerosam  ap¬ 
pellavit,  et  Doctor  Cotton  sub  nomine  Scarla¬ 
tinae  descripsit. 

Diu  inter  medicos  disceptatum  est,  sitne  hic 
morbus  idem  atque  Cynanche  Maligna,  an  diver- 

sus.  Non  animus  est,  in  arenam  de  ea  re  descen¬ 
dere,  cum  multi  et  celeberrimi  viri  possent  in 

KI18  :  i. ... 

utramque  opinionem  adduci ;  at  mihi,  si  fas  est 

quae  censeam  proferre,  morbos  omnino  diversos 

f  f  v.  J 

nec  varias  tantum  ejusdem  formas  esse  videntur. 

nummo  t/j  £%.CL\j 

Quam  sententiam  confirmant  scripta  Syden- 

hami,  Sauvagesii,  et  clarissimi  Culleni,  cu- 
jus  verba  sunt :  “  In  all  the  instances  I  have 
seen  of  what  may  be  called  the  Scarlet  Fever, 
the  disease,  in  almost  every  person  affected,  has 
been  attended  with  an  ulcerous  sore  throat.  This 
view  of  the  matter  may  create  some  doubt ;  but  I 
am  stili  of  opinion,  that  there  is  a  scarlet  fever 
which  is  a  disease  specifically  different  from  the 
cynanche  maligna.” 

Hi  morbi  valde  diversas  habent  curandi  indica¬ 
tiones  :  ideoque  in  animo  est  solummodo  de  Scar¬ 
latina  Simplice,  et  Scarlatina  Anginosa  dicere. 


ET  EJUS  SEQUELA. 

Morbus  contagiosus  est,  quia  veneno  peculiari 

* 

originem  trahit;  etiam  aegri  contactu,  inoculatione, 

_ ■  •»  .  ~  • 

inspiratione  propagatur.  Raro  cuivis  saepius  quam 
semel  per  totam  vitam  incidit.  Doctores  tamen 
Gregory,  Heberden,  aliique  dixerunt  sibi 
contigisse  videre,  qui  hoc  morbo  iterum  labora- 
rent ;  at  contendunt  Doctores  Withering 
Clarke,  et  Currie  non  posse  fieri,  ut  eundem 
bis  afficiat. 

Juvenes  utrmsque  sexus,  praecipue  debiliores, 
infestat. 


O  Death,  why  arm  with  cruelty  thy  power. 

And  spare  the  idle  weed,  yet  lop  the  flower  l 

Sed  interdum  totas  familias  corripuit,  senes  pari¬ 
ter  ac  juniores.  Ex  mente  Doctoris  Heberden 
infantes  duos  annos  nondum  nati,  vetulaeque  ra¬ 
rissime  ab  ea  affectantur.  Scarlatina  plerumque 
sub  finem  autumni  vel  apud  initium  hiemis  ob¬ 
venit,  sed  nulla  anni  tempestate  desunt  ejus  ex* 
empla.. 

CAUSiE  PR.EDISPONEMTES. 

H je  sunt  coeli  vicissitudines  subitae ;  ex  aere 
calido  et  sicco  in  frigidum,  vel  humidum,  muta¬ 
tio  ;  debilitas  e  variis  causis,  ut  morbo  praegresso, 
vel  fatigatione,  diaeta  tenui  et  nimis  parca ;  qui¬ 
bus  adnumerare  licet,  in  aere  impuro  habitatio¬ 
nem  ;  corporis  immunditiam  ;  statumque  aetheris 
peculiarem,  et  qui  verbis  definiri  non  potest. 

De  natura  hujusce  contagionis  nihil  certi  cog¬ 
noscitur;  nullos  edit  effectus  ultra  paucos  ab 
aegro  passus.  Quamdiu  in  corpore  deliteat  mi¬ 
nime  constat ;  affirmat  Doctor  Hebeeden  se  vi¬ 
disse  morbum  apparere  post  diem  tertium,  quar¬ 
tum,  vel  quintum  postquam  aliquis  infectioni  ob¬ 
jectus  fuerat.  Non  minime  mirandum  est  con- 

.  '  --i  ..  .  V.  ..  ..  •_  ■  ’  i!  *  ;  ••  •  ,  ,•  /  ;  fi  •;! 

tagionem  communicari,  non  modo  dum  morbus 
adest,  sed  etiam  ad  diem  usque  decimum,  ex  quo 
omnia  symptomata  recesserint. 


ET  EJUS  SEQUELA. 

CLASSIFICTIO  ET  SYMPTOMATA. 

'  I  "v 

In  Classe  Pyrexiarum  et  Ordine  Exanthe- 

\ 

matum ,  in  Nosologia  Culleni,  ponitur  Scarla¬ 
tina. 

Species  sunt  duae:  sequentia  verba  habet  prima, 
nempe : — 

««*  .  ...  -1  _  ^  m  ,  p.  y  a’"  v 

Scarlatina  (Simplex)  nulla  comitante  cynanche. 

Altera : — 

Scarlatina  (Cynanchica)  cum  cynanche  ulcerosa.' 


Scarlatina  Simplex. 

Scarlatina  Simplex,  cum  signis  solitis  py- 
rexiae  incipit,  nimirum,  lassitudine,  debilitate, 
languore,  anxietate,  nausea  et  vomitu ;  adsunt 
quoque  rigores,  dolor  capitis,  et  lumborum,  men- 

3.^;'.  r  j  .  ;  ;  „  ;u\y 

tisque  aberratio,  et  sub  vesperem  omnia  sympto¬ 
mata  ingravescunt.  Circa  diem  secundum  rubra 
apparet  efflorescentia  super  cutem,  maculis  per- 
exiguis  intertincta,  quae  praecipue  in  facie  et  cer¬ 
vice  videtur,  et  die  tertio  vel  quarto  in  univer¬ 
sum  corpus  diffunditur,  coalescentibus  maculis, 
at  febre  haud  omnino  remissa.  Hoc  tempore 

fauces  et  nares  rubri  sunt,  nec  tamen  ulcerati ;  a 
die  quarto  usque  ad  septimum  in  squamulas  par¬ 
vas  a  facie  decidit  efflorescentia ;  manuum  epider¬ 
mis  in  laminas  magnas  separatur ;  et  partes  infra 
positas  relinquuntur  tenerrimae.  Pulsus,  praeser¬ 
tim  dum  cutis  rubet,  celer  et  durus;  ictusque 
inter  centum,  et  centum  et  quadraginta,  in  sexa¬ 
gesima  horae  parte  edit. 

Media  lingua  albida  est,  rubri  margines.  De¬ 
lirium  mite  nonnunquam  oritur.  Urina  limpida 
et  pallida  est ;  diaphoresis  erumpit,  qua  omnia 
signa  levantur  ;  calor  minuitur,  pulsus  plenior  et 
validior  fit,  desquamatio  continuatur,  cuticula  in 
squamulas  furfuraceas  abiens,  cito  renovatur ;  et 
aeger  in  pristinam  sanitatem  resurgit. 

Scarlatina  Cynanchica  vel  Anginosa. 

Febris,  ut  supra,  in  forma  simplice  descripsi, 
in  hac  perstat,  sed  multo  gravior  ;  oppressio  prae¬ 
cordiorum,  nausea  et  vomitus,  tremores  artuum 
cum  calore  ardente  alternantes,  dolorque  capitis 
tendens  usque  ad  lumbos,  aegrum  maxime  vas¬ 
tant  :  languor  et  debilitas  magis  urgent ;  et  dum 
caput  et  truncum  graviter  incommodat  calor, 


ET  EJUS  SEQUELA. 


manus  et  pedes  contra  frigoris  sensus  vexat ; 
musculi  colli,  maxillas  inferioris,  rigidi  sunt,  nec 
possunt  exerceri  sine  magno  incommodo.  Pulsus 
celer  et  durus  est ;  delirium  nocte  appropinquante 
urgens,  mane  decedens,  alvusque  pertinaciter  ad- 
stricta.  Manent  tamen  quaedam  signa  adhuc 
enarranda,  quae  genus  hoc  et  constituunt,  et  dis¬ 
tinguunt.  Secundo  enim  vel  tertio  die  ex  quo 
morbus  incepit,  prodit  in  cutem  efflorescentia,  co¬ 
lore  coccineo,  et  in  congeries  colligata :  sensus 
angustiae  in  faucibus  existit,  cum  difficultate  de¬ 
glutitionis  ;  lingua  sicca  et  rubra ;  sitis  urgens  ; 
et,  ex  pharyngis  inspectione,  inflammatio  multa¬ 
que  tumefactio  super  velum  pendulum  palati  et 
tonsillas  videntur ;  et  membranam  mucosam  te¬ 
gunt  complures  vesiculae  albae,  quae  coalescentes 
ulcera  profunda  efficiunt,  et  liquorem  acrem  ef¬ 
fundunt.  Brevi  tempore  usque  ad  membranam 
Schneiderianam  serpit  inflammatio,  et  cutem  cir¬ 
ca  nasum  labrum  que  superius  defricat.  Glandu¬ 
laeque  parotideae  et  submaxillariae  tument,  et  sa¬ 
liva  copiose  fluit.  Tertio  vel  quarto  effores- 
centiae  die,  lingua  rubra  est,  papillae  tumescunt, 
et  pellicula  abraditur,  faucesque  sordibus  fuscis 
teguntur.  Eruptio  dissimilis  est  illi  quae  in  sim- 

plice  apparet :  maculas  super  cervicem  et  thora¬ 
cem  diutius  persistunt :  calor  major  est  praecipue 
cutis,  et  molestior,  quasi  ex  acuum  punctura  ;  et 
deinde  tumescentia  ita  augetur  ut  surditas,  ob 
clausam  tubam  Eustachianam,  efficiatur,  et  vox 
rauca  fiat  et  fere  amissa. 

Nonnunquam  in  junioribus,  acris  faucium  se¬ 
cretio  in  ventriculum  fluit,  diarrhoeam  tenesmum¬ 
que  gravissimum  excitat :  ac,  per  anum  effluens, 
cutem  circum  ejus  extremitatem  excoriat ;  pulsus 
parvus  et  debilis  fit ;  aeger  noctem  insomnis  ab¬ 
sumit  ;  vigiliae  succedit  coma,  cum  magna  debili¬ 
tate.  Saepe  bronchiae,  vel  aliqua  e  visceribus  ab¬ 
dominis  inflammantur  :  et  omnia  signa  ingraves¬ 
cunt,  donec  mors  benigna  vitae  tam  miserandae 
finem  tandem  imponat. 

Si  haec  infausta  absint,  inter  dies  septimum  et 
decimum,  sudor  erumpit ;  cutisque  eruptio  gra- 
datim  evanescit ;  desquamatio,  cum  caloris  immi¬ 
nutione,  succedit ;  tumores  faucium  dissipantur  ; 
cutis  rubor  in  colorem  fuscum  abit ;  ulcera  foeda 
mitescunt,  sanumque  pus  secernunt,  et  cito  eva¬ 
nescunt.  Attamen  Scarlatinae  formam  vel  mitis¬ 
simam  non  raro  sequitur  Anasarca.  De  qua  re 
fusius  posthac  dicendum  erit. 


ET  EJUS  SEQUELA. 

DE  DIAGNOSI. 

Scarlatinae  similitudinem  gerunt  morbi 
complures,  praesertim  quos  Exanthematum  ordini 
subjecit  Cullenus,  nempe  V ariola,  Rubeola, 
Poseola,  et  Erysipelas. 

In  Variola,  febris  eruptiva  plerumque  gravis¬ 
sima  est ;  non  ante  diem  quartum  vel  quintum 
apparet  eruptio ;  at,  priusquam  videtur,  sub  cute 
quasi  grana  tenuissima  arenae,  tangenti  percipi¬ 
untur.  In  Scarlatina  cutis  ab  initio  rubet ;  die 
secundo  vel  tertio  efflorescentia,  cum  difficultate 
deglutitionis,  occurrit ;  et  cum  eruperit,  febris 
haud  levatur.  Post  diem  quartum  eruptio  va- 
riolides  discrimen  facit,  adeo  manifestum,  ut  su¬ 
pervacuum  sit  plura  de  eo  dicere. 

Inter  rubeolam  et  scarlatinam  haud  levis  mo¬ 
menti  est,  in  primo  statu  discernere,  cum  cura¬ 
tiones  longe  diversas  exigant.  In  illa  raro  ante 
diem  quartum,  nunquam  ante  tertium  prodit  ef¬ 
florescentia  ;  deinde  in  maculis  rubris,  distinctis, 
elatis,  circumscriptis,  et  tactui  asperis  apparet. 
Cutis  rubor  non  lucidus  sed  purpureus  est ;  efflo¬ 
rescentia  in  forma  semilunarum  colligitur :  in 
scarlatina,  ut  supra  dictum  est,  aliter  res  se  habet. 

Adest  in  rubeola  coryza,  sternutatio,  tussis  rauca, 
cum  excreatione  muci  acris ;  palpebras  tument, 
oculi  rubri  sunt,  sed  non  lucem  refugiunt. 

In  Roseola  febris  plerumque  adeo  levis  et  fu¬ 
gax  est,  ut  vix  possit  cum  Scarlatina  confundi  : 
sub  primum  vesperem  cutis  colore  roseo  suffun¬ 
ditur,  qui  dies  solummodo  duos  vel  tres  perma¬ 
net  ;  non  contagiosa  est  haec  affectio,  nec  calor 
multum,  uti  semper  in  Scarlatina,  augetur. 

Erysipelas,  in  omnibus  partibus  corporis,  post 
operationes  chirurgicas,  vulnera,  vel  stimulantia 
cuti  admota,  videtur  accidere.  Ubi  a  causis  pro¬ 
venit  quae  systema  generale  afficiunt,  maxime  su¬ 
per  faciem,  crura  et  pedes  apparet ;  partes  quae  la¬ 
borant  tumidae  sunt,  cum  sensu  gravitatis  et  do¬ 
lore  ardente  ;  rubor  circumscriptus  est,  tarde  pro¬ 
repit,  et  antequam  recedat,  ad  colorem  subflavum 
sensim  vergit. 

Quum  species  Scarlatinae  de  quo  loquimur 
multum  a  Cynanche  Maligna  differt,  non  difficilis 
erit  diagnosis.  Hanc  ostendit  febris  typhoides 
cum  pulsu  parvo  et  debili,  magna  virium  immi¬ 
nutione,  spirituque  foetido.  Adsunt  faucium  ul¬ 
cera,  quae  nigra  crusta  teguntur ;  qua  sublata, 
partes  sub  ea  positae  gangraenosae  reperiuntur. 
Quae  signa  simplex  forma  nunquam  exhibet. 


ET  EJUS  SEQUELA, 

Quo  Scarlatina  formae  simplici  propinquior,  eo 
magis  fausta  est.  Sed  ubi  febris  gravis  est,  ur- 
gentque  cynanches  anginosae  symptomata,  auge¬ 
tur  periculum  :  sed  multum  ab  aetate,  viribus  et 
sexu  aegrotantis,  multum  quoque  a  natura  epide¬ 
mici  existentis  pendebit ;  juvenes  et  debiliores 
utriusvis  sexus,  fceminae  praesertim,  saevitiae  ejus 
difficilius  obstant. 

Ubi  pulsus  et  calor  non  multum  urgent ;  capi¬ 
tisque  dolor,  dyspnoea  et  inflammatio  pharyngis 
absunt  ;  cum  febris  levis  est,  simul  cum  erup¬ 
tione  recedens ;  si  sudor  mitis  erumpit ;  atque 
imprimis  si  vis  corporis  non  minuitur  ;  optima 
quaeque  praedicere  licet. 

Quae  ingratam  faciunt  prognosin  haec  sunt ; 
febris  urgens,  cum  pulsu  duro  et  abnormi ;  calor 
statum  naturalem  valde  superans,  (quippe  qui  in 
hoc  morbo  saepe  ad  gradum  105um  vel  107^  et 
etiam  usque  ad  112um*  Fahrenheitii  surgit) ; 
molestia  aegri  cum  vespertino  paroxysmo  ingra¬ 
vescens  ;  efflorescentia  citro  retropulsa ;  vel  diar¬ 
rhoea  oriens  difficile  sistenda. 


*  CURRIE, 


12 


DE  SCARLATINA 


RATIO  MEDENDI, 

mmnq  ■?*.*' m  v  ■-.  ■  >  *.  ;•  >.  •;  o  /  j  iv*  iixic.  •  t 

Consilia  medendi  praecipua  sunt. 

Imo,  Ineuntem  febrem  moderare  vel  ita  mi¬ 
nuere  ut  terminatio  cito  inducatur. 

2do,  Ubi  status  excitationis  recesserit,  sympto¬ 
mata  quae  sequuntur  mitigare,  irritationesque 
amovere. 

3tio,  Post  febris  remissionem,  vires  aegri  medi¬ 
camentis  tonicis  sustinere. 

Denique,  Affectiones,  quae  in  sequela  occur¬ 
runt,  depellere  :  quarum  Anas  arca  princeps  est. 

Scarlatina  simplex  inter  morbos  mitissimos  est, 
utpote  quae  vix  unquam  periculosa  sit,  si  apud 
initium  curam  alvo  praebeamus,  ut,  catharticorum 
leniorum  exhibitione,  regularis  fiat ;  si  calor  cor¬ 
poris  lavatione  aqua  frigida,  diaeta  tenui  potuque 
subacido  minuatur,  et  si  aegri  cubiculum  aere  puro 
refrigeretur.  Ubi  gravior  est  forma  simplex,  ea¬ 
dem  remedia,  quae  in  Scarlatina  Anginosa,  indi¬ 
cantur  ;  de  quibus  nunc  agitur. 

Affusio  Frigida . 

■  •'  vi*  •  r  *  (•  V  £  •/. 

Nulla  hodie  inter  medicos  dubitatio  est,  quili 
affusio  frigida  in  hac  aliisque  exanthematis  exhi- 


ET  EJUS  SEQUELA. 

beri  debeat ;  et  cum  cutis  calor,  in  hujusce  morbi 
excitatione,  (quse  per  dies  tres  vel  quatuor  primos 
semper  adesse  videtur),  altius  quam  in  ullo  prae¬ 
terea  morbo  assurgit,  haud  absurdum  est  putare, 
plurimum  beneficii  ex  ejus  usu  proventurum.  Ubi 
adsunt  calor  ardens,  pulsus  celer,  et  cutis  ruberri¬ 
ma,  cum  sensu  anxietatis  magnae,  lingua  sicca, 
sitique  urgente  ;  aeger  in  dolium  immitti  debet, 
et  aqua  frigida  inter  gradus  48ura  et  52um  Fahren- 
heitii,  in  eum  libere  effundi :  deinde,  probe  sicca¬ 
tus,  in  lectum  imponendus  est.  Cutis  calorem  et 
ariditatem  minuit,  sudorem  mitem  inducit,  sitim 
quoque  restinguit,  actionem  que  pulsus  auctam  ad 
statum  naturali  propriorem  reducti ;  et,  irritatione 
sic  depulsa,  somni  desiderium  incidit.  De  hac 
Doctor  Bateman,  “  it  is  not  only  the  most  effec- 
tual  febrifuge,  the  4  febrifugium  magnum,’  but  it 
is  the  only  sudorific  and  anodyne  that  will  not 
disappoint  the  expectation  of  the  practitioner.” 
Si  calor  iterum  revertat,  necesse  erit  remedium 
hoc  saepius  per  diem,  fortasse  ad  quintam  vel  sex¬ 
tam  vicem,  repetere.  Post  diem  tertium  affusio 
vix  et  ne  vix  quidem  febrem  abrumpit ;  at  sem¬ 
per  utilis  est  ad  gravitatem  ejus  mitigandam  :  ubi 
cutis  madescit  et  fauces  ulceribus  teguntur,  de 

usu  hujus  remedii  ambigitur ;  si  adsit  debili¬ 
tas,  et  aeger  a  lecto  suo  moveri  non  possit,  magis 
convenit,  ut  corpus  aqua  frigida,  vel  cui  acetum 
sit  admixtum,  lavetur.  Aqua  frigida  hoc  modo 
applicata  effectus  suos  edere  videtur,  aeque  calo¬ 
rem  morbosum  e  corpore  abstrahendo,  tum  syste¬ 
ma  generale  conquassando,  quo  magis  ad  cutis 
perspirationem  aptetur:  minuit  etiam  cordis  et  ar¬ 
teriarum  actionem.  Cum  recesserit  status  excita¬ 
tionis,  post  diem  tertium  vel  quartum,  affusio  aquae 
a  gradu  98°  ad  102um  Fahren.  calefactae,  potius 
erit ;  quae  irritationem  mitigare,  sudoremque  in¬ 
ducere,  observatur. 

Sanguinis  Missio. 

In  Scarlatina  simplice  rarissime  opus  est  de¬ 
tractione  sanguinis  ;  at  in  anginosa  nuper  medi¬ 
corum  attentionem  sibi  attraxit  *,  et  procul  dubio 
multum  saepe  proficit,  cum  morbus  remediis  soli¬ 
tis,  purgantibus  scilicet  et  affusioni,  cedere  recu- 
sarit,  nempe  cum  febris  gravis  est  caput  maxi¬ 
me  afficiens,  et  hydrocephalus  formidatur,  vel 
si  inflammatio  in  tracheam  vel  pulmones  ten¬ 
dat. 

Tumor  faucium  vel  hirudinibus  vel  epispasti- 

cis  subsidit,  et  vix  scalpelli  opus  deposcit.  San¬ 
guis  per  durationem  febris  detractus  semper  crus¬ 
ta  coriacea  tegitur.  Si  calor  cutis  nunquam  au¬ 
geatur,  nec  pulsus  unquam  acceleretur,  et  si  ul¬ 
cera  faucium  foeda  sint,  venaesectio  inutilis  erit 
vel  etiam  injuriosa ;  semperque  in  memoria  te¬ 
nendum  est,  depletionem  in  sequela  hujus  morbi 
necessariam  fore,  ideoque  caute  ab  initio  esse  usur¬ 
pandam. 

Purgantia. 

Olim  multum  melior  medicorum  pars  de .  usu 
purgantium  dubitarunt ;  metuebant  enim  ne  de¬ 
bilitas  induceretur ;  at  tandem  observationes  Doc- 
toris  J.  Hamilton  utilitatem  eorum  in  hoc  et 
in  aliis  morbis,  in  quibus  antea  neglecta  sunt, 
comprobarunt.  Nunc  bene  noscitur  quanti  in¬ 
tersit  alvum  liberam  servare ;  quod,  cum  affusione, 
in  multis  exemplis  sufficit,  et  alia  remedia  super¬ 
vacanea  reddit.  Adstrictis  intestinis,  optimum 
medicamentum  invenitur  plenum  catharticum  ex 
submuriate  hydrargyri,  et  pulvere  convolvuli  ja- 
lapae;  quod,  nisi  alvus  plene  respondeat,  post 
paucas  horas  repetendum. 

Cavendum  autem  est  ne  diarrhoea  occurrat ; 
et,  si  accidat,  medicamentis  astringentibus  cito 

reprimi  debet.  Ab  omnibus  admittitur  usum 
purgantium  prohibere,  ne  accedat  hydrops  vel 
morbi  inflammatorii,  qui  nonnunquam  inter  con¬ 
valescentiam  oriuntur.  Si  morbus  levis  est,  pur¬ 
gantia  mitia  (qualia  sunt  sales  neutrales,  vel  in¬ 
fusum  sennae),  subinde  adhibita,  ut  alvus  laxa 
teneatur,  sufficiunt. 

Emetica. 

Medicamenta  quae  vomitum  excitent  in  ini¬ 
tio  morbi  laudantur,  quippe  quae  cursum  ejus  ab¬ 
scindant  ;  si  primo  vel  secundo  die  exhibeantur, 
proficiunt  ventriculum  exonerando,  praecipue  si 
adsit  nausea,  et  interdum  in  morbi  progressu  pro- 
derunt,  secretionem  viscidam  removendo  quae  in 
pharynge  accumulatur,  et  recepta  in  intestina, 
diarrhoeam  gravem  excitat.  Caute  tamen  adhi- 
benda  sunt,  ne  mobilitas  ventriculi  vel  debilitas 
augeatur. 

Gargarismata, 

Materia  acria  quae  in  faucibus  colligitur, 
emundari  debet,  ulceraque  nitidari,  collutoriis 
quibusdam  saepius  quotidie  adhibitis ;  et  in  ju¬ 
nioribus,  qui  nequeunt  gargarismata  solito  more 

sumere,  fauces  debent  ope  syphonis  lavari.  Hoc 
consilio  usurpatur,  aqua  cum  acido  muriatico,  in¬ 
fusum  Rosae  Gallicae,  cum  pauxillo  acidi  sulphuri- 
ci,  vel  infusum  corticis  cinchonae  cum  vino  rubro ; 
at  si  htimor  acerrimus  sit,  gargarisma  ex  tinctu¬ 
ra  Capsici  annui  utilius  repertum  est. 

Supra  de  Scarlatina  Simplice  monui,  ut  aer 
purus  in  tentorium  aegri  admittatur,  lectusque 
stragulis  levibus  tegatur ;  quae  etiam  in  forma 
graviori  necessaria  sunt.  Non  cibo  animali  nec 
aliis  rebus  stimulantibus  vesci  debet ;  potu  aci- 
dulato  utendum  est,  et  fructibus  acidis  (veluti 
succo  Citri  medici  fructuque  tamarindorum  con¬ 
dito)  Vel  acidis  mineralibus.  Medicamenta  to- 
nica  per  statum  febrilem,  et  (nisi  debilitas  insoli¬ 
ta  oriatur)  donec  efflorescentia  evanuerit,  prohi¬ 
benda.  Vires  deinde  ope  corticis  cinchonse  in 
forma  pulveris  reticeantur ;  infantibus  qui  eam 
devorare  non  possunt,  infusum  ejusdem  vel  decoc¬ 
tum  melius  convenit.  Vinum  caute  adhibendum 
est,  ne  actione  inflammatoria  aucta,  morbus  ite¬ 
rum  ingravescat ;  cibus  facilis  concoctu  ex  juscu¬ 
lo  animali  et  vegetabilibus  farinaceis,  ad  vires 
reficiendas,  concedi  potest. 

Affectiones  inflammatoriae  praecipue  huic 
morbo  succedunt,  sive  sanguinis  ad  partes  quas¬ 
dam  corporis  determinationes;  cujus  generis  sunt 

Phrenesis,  dolores  Rheumatismo  similes,  de  qui- 

#  ' 

bus  hujus  opusculi  fines  nihil  amplius  dieere  si¬ 
nunt,  nisi  quod  solitis  remediis  cedant. 

Majoris  momenti  est  Anasarcam  considerare, 
quae  saepissime  Scarlatinam  sequitur.  Ejus  quo¬ 
que  causa  est  actio  inflammatoria  (sub-acutam 
dicunt),  qua  vasa  exhalantia  stimulanto  ad 
liquorem  tenuem  in  telam  cellulosam  effunden¬ 
dum,  nonnunquam  per  totum  corpus,  sed  ple¬ 
rumque  in  faciem  et  extremitates  inferiores ;  vel 
in  cavitates  magnas,  comitantibus  Hydroeephali, 
Hydrothoracis,  vel  Ascitis  indiciis.  Hm  affec¬ 
tiones  incerto  tempore  apparent,  nunc  post  paucos 
dies,  nunc  in  sexta  vel  septima  hebdomade. 

Pulsus  plerumque  celer  et  parvus  est ;  situs  ur¬ 
gens  ;  urina  parca  et  colore  rubro ;  vexant  etiam 
dyspnoea  capitisque  dolor. 

Curatio. 

Attentionem  medicorum  excitavit  Doctor 
Abebcbombie  ad  usum  venaesectionis  in  isto 
hydrope  depellendo ;  qui  ex  ipsa  origine  deple¬ 
tionem  postulare  videbatur:  cujus  utilitatem 
comprobarunt  multorum  medicorum  testimonia. 

Morbus  cum  levis  est,  saepe  purgantibus  et  diu¬ 
reticis  cedit.  Symptomatis  praecipue  dyspnoeae 
ingravescentibus,  sanguinis,  pro  aetate  aegrotantis, 
abstractio  extemplo  solamini  erit.  Pulsus  quod¬ 
que  plenus  et  mollis  fit,  urina  antea  parca,  nunc 
copiosa  fluit,  medicamenta  diuretica  bene  agunt, 
et  sensus  oppressionis  generalis  amovetur.  In  iis 
qui  nondum  annum  quartum  vel  quintum  com- 

i  i 

plevere,  praestantius  est  paucas  hirudines  tempo¬ 
ribus  aliisve  locis,  prout  res  exigere  videatur,  ap¬ 
plicare  ;  sed,  in  iis  qui  hanc  aetatem  transierint, 
sanguinis  detractio  est  nunquam  negligenda. 

Secundum  Doctorem  J,  Hamilton,  purgan¬ 
tia  ad  curationem  perficiendam  sufficient :  ex  his, 
combinatio  pulveris  Convolvuli  j  alapae  vel  Aloes 
socotorinae,  cum  submuriate  hydrargyri,  multum 
laudata  est ;  et,  purgantium  leviorum  usus,  per 
aliquid  temporis  postquam  malum  recesserit,  ad- 

hiberi  debet.  Ubi  effusio  occurrit,  medicamenta 
diuretica  indicantur ;  eorum  Scillae  maritimae  et 
Digitali  purpureae,  cum  submuriate  hydrargyri, 
maxime  fidendum  est ;  sed  in  delectu  multum  a 
judicio  medici  pendebit.  Ad  accelerandam  con¬ 
valescentiam,  cibus  lautus,  aer  rusticus,  medica¬ 
menta  tonica,  cinchona  et  acida  mineralia,  con¬ 
ferunt. 

Jam  ad  finem  meae  historiae  perventum  est, 
quam,  ut  potui,  adumbravi ;  et  quoniam  volun¬ 
tas  minime  defuit,  ignoscatis  quae  fortasse  commi¬ 
serim,  neve  negligentiae  aut  incuriae  attribuatis. 

